Economic System And Javed Ahmed Ghamidi
سرمایہ داری ایک فطری نظام ہے۔ انسان اپنا سرمایہ لگاتا اور اس پر محنت کرتا ہے تو اس کا نتیجہ منافع کی صورت میں چاہتا ہے۔ اس کے مقابل کوئی بھی نظام نہیں بنایا جا سکا جو چل سکے اور نہ بنایا جا سکتا ہے۔ طاقت جہاں بھی ہو چاہے وہ فوجی طاقت ہو یا معاشی انسان کو دوسروں کے استحصال پر ابھارتی ہے۔ یہی انسان کی آزمایش کا میدان ہے کہ وہ اپنی طاقت کا مثبت استعمال کرے۔ دنیا میں طاقت کے مثبت استعمال کو یقینی بنانے کے لیے قانون اور اخلاقی دونوں کی مدد سے کوشش کی جاتی ہے۔ چناں چہ سرمایہ دارانہ نظام نے بہت سی اصلاحات کیں اور مسلسل کر رہا ہے۔ اب یہ حال ہے کہ لوگ چین سمیت کسی کمیونسٹ یا سوشلسٹ ملک میں جا کر بسنا پسند نہیں کرتے بلکہ افراد کی یہی خواہش ہوتی ہے کہ کسی سرمایہ دارانہ نظام کے حامل ملک جیسے امریکہ یا یورپ وغیرہ میں جائیں اور قسمت آزمائیں۔ فرد کی آزادی بنیادی قدر ہے۔ اس میں اتنی ہی مداخلت کرنی چاہیے جتنی کرنا لازمی ہو جائے۔